ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
தேசிய குழந்தைகள் உரிமைகள் பாதுகாப்பு ஆணையம் [NCPCR] ஏப்ரல் 11 முதல் மே 31, 2022 வரை தேர்வுத் திருவிழா 4.0-ஐ கொண்டாட உள்ளது
பிரதமர் திரு நரேந்திர மோடியின் “தேர்வு குறித்த ஆலோசனை” கலந்துரையாடல் நிகழ்ச்சி மூலம் உத்வேகம் பெற்று, தேர்வுகளை மகிழ்ச்சியான செயலாக மாற்றுவதற்கான தனது முயற்சியைத் தொடர்ந்து, தேசிய குழந்தைகள் உரிமைகள் பாதுகாப்பு ஆணையம்  ஏப்ரல் 11, 2022 முதல் 31 மே, 2022 வரை தேர்வுத் திருவிழா- 4.0-ஐ கொண்டாடுகிறது. 2019-ம் ஆண்டு முதல் தேசிய குழந்தைகள் உரிமைகள் பாதுகாப்பு ஆணையம் தனது பிரச்சாரமான 'தேர்வுத் திருவிழா' மூலம் தேர்வுகளைக் கொண்டாடி வருகிறது. இது தேர்வு மன அழுத்தத்தைப் பற்றிய குழந்தைகளின் பார்வையை மாற்றவும், தேர்வு முடிவுகளுக்கு முன் அவர்களின் கவலையை களையும் வகையிலும் திட்டமிட்டுள்ளது.
தேர்வுத் திருவிழா 4.0 என்பது மாணவர்கள், பெற்றோர்கள் மற்றும் ஆசிரியர்கள் தங்கள் எண்ணங்களைப் பகிர்ந்து கொள்ளவும், நிபுணர்களிடமிருந்து வழிகாட்டுதல் மற்றும் முக்கிய உதவிக்குறிப்புகளைப் பெறவும் ஒரு தளத்தை வழங்குவதற்கான ஒரு முயற்சியாகும். மன அழுத்தம் நிறைந்த காலங்களில், கடினமான மற்றும் குழப்பமான எண்ணங்களைப் பற்றி பேசுவதும் பகிர்ந்து கொள்வதும் மாணவர்களின் மன அழுத்தத்தையும் பதட்டத்தையும் பெருமளவு குறைக்க உதவும்.
இந்த ஆண்டு, குழந்தைகள் தவிர, ஆசிரியர்கள் மற்றும் பெற்றோரை சென்றடையும் நோக்கில் பல்முனை அணுகுமுறை பின்பற்றப்படும். தேர்வுத் திருவிழா 4.0 பின்வரும் செயல்பாடுகளை உள்ளடக்கும்:
I) ,2022-ம் ஆண்டு ஏப்ரல் 11-ம் தேதி முதல் மே 31, வரை முகநூல், ட்விட்டர், தேசிய குழந்தைகள் உரிமைகள் பாதுகாப்பு ஆணையத்தின் யூடியூப் மற்றும் தூர்தர்ஷன் நேஷனல் மற்றும் நியூ இந்தியா ஜங்ஷனின் யூடியூப் ஆகியவற்றில் மாணவர்கள் தேர்வு முடிவுகளுக்கு முன் அவர்களின் மன அழுத்தத்தையும் கவலைகளையும் குறைக்க நேரடி ஒளிபரப்பு அமர்வுகள் மூலம் வல்லுனர்களுடன் தொடர்பு கொள்ள உதவும்.
II) SAMVEDNA-  என்பது கோவிட் தொடர்பான மன அழுத்தத்திற்கான பயிற்சி பெற்ற ஆலோசகர்களால்தேசிய குழந்தைகள் உரிமைகள் பாதுகாப்பு ஆணையத்தின் கட்டணமில்லா தொலைத்தொடர்பு சேவையாகும். மாணவர்கள் தேர்வு மற்றும் முடிவுகள் தொடர்பான கேள்விகள், மன அழுத்தம் மற்றும் பதட்டம் ஆகியவற்றைச் சமாளிக்கும் வகையில் இந்த சேவை நீட்டிக்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1815430
ரசாயனம் மற்றும் உரங்கள் அமைச்சகம்
ஷாங்காய் ஒத்துழைப்பு கூட்டமைப்பு நாடுகள் இந்தியாவிலுள்ள குறைந்த செலவில் நோயறிதல் மற்றும் சிகிச்சை முறைகளை மேம்படுத்துவது குறித்து விவாதித்தன
மத்திய அரசின் ரசாயனங்கள் மற்றும் உரங்கள் துறை அமைச்சகத்தின் கீழுள்ள மருந்துகள் துறை, ஷாங்காய் ஒத்துழைப்பு அமைப்பின்  உறுப்பு நாடுகளுடன் 2023 மே 2-ம் தேதியன்று "கூட்டுறவு" என்ற தலைப்பில் மெய்நிகர் மாநாட்டை நடத்தியது. மத்திய அரசின் சுகாதாரம் மற்றும் குடும்ப நல அமைச்சகம் மற்றும் வெளியுறவுத்துறை அமைச்சகத்தின் ஒருங்கிணைப்பில் இந்த மாநாடு நடத்தப்பட்டது.
மருந்துத் துறையின் மூத்த பொருளாதார ஆலோசகர் திரு.அவதேஷ் குமார் சவுத்ரி இந்த மாநாட்டுக்குத் தலைமை தாங்கினார். இந்த மாநாட்டின் போது பின்வரும் நிபுணர்கள் பல்வேறு தலைப்புகளின் கீழ் விரிவான விளக்கங்களை அளித்தனர்.
கொல்கத்தாவிலுள்ள தேசிய மருந்து கல்வி மற்றும் ஆராய்ச்சி நிறுவன பேராசிரியர் வி.ரவிச்சந்திரன், டாக்டர் ஸ்ரீதர் நாராயணன், ஐசிஎம்ஆரைச் சேர்ந்த விஞ்ஞானி டாக்டர் நிவேதிதா குப்தா, உலக சுகாதார நிறுவனத்தைச் சேர்ந்த டாக்டர் மனிஷா ஸ்ரீதர் மற்றும் டாக்டர் மதுர் குப்தா, உயிரி தொழில்நுட்பத்துறையைச் சேர்ந்த டாக்டர் கலைவாணி கணேசன் உள்ளிட்ட பல நிபுணர்கள் பல்வேறு தலைப்புகளின் கீழ் உரையாற்றினர்.
இந்த மாநாட்டில் கொடுக்கப்பட்ட விளக்கங்களை ஷாங்காய் ஒத்துழைப்பு கூட்டமைப்பைச் சேர்ந்த நாடுகள் பாராட்டின. மேலும் தங்களது நாடுகளில் மேற்கொள்ளப்பட்டப் பணிகள் குறித்தும், இதில் இந்தியாவுடன் இணைந்து செயல்படுவது குறித்தும் விவாதித்தன. இந்திய அரசின் பல்வேறு துறைகளில் மேற்கொள்ளப்படும் அதிநவீன பணிகள் குறித்தும், ஷாங்காய் ஒத்துழைப்பு கூட்டமைப்பு நாடுகள் மற்றும் உறுப்பு நாடுகளுடன் இணைந்து எவ்வாறு செயல்படலாம் என்பது குறித்தும் ஆழமான புரிதலை இந்த மாநாடு வழங்கியது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் திரு. நரேந்திர மோடி தலைமையிலான 9 ஆண்டுகால ஆட்சியில் தொழில்நுட்பம் சார்ந்த நிர்வாகம் முக்கிய அம்சமாக திகழ்கிறது: மத்திய இணை அமைச்சர் திரு. ஜிதேந்திர சிங்
பிரதமர் திரு. நரேந்திர மோடி தலைமையிலான 9 ஆண்டுகால ஆட்சியில் தொழில்நுட்பம் சார்ந்த நிர்வாகம் முக்கிய அம்சமாக திகழ்கிறது என்று மத்திய பணியாளர் நலன், ஓய்வூதியம் மற்றும் பொதுமக்கள் குறைதீர்ப்புத் துறை இணை அமைச்சர் திரு. ஜிதேந்திர சிங் கூறியுள்ளார்.
முசோரியில் உள்ள லால் பகதூர் சாஸ்திரி தேசிய நிர்வாக அகாடமியில் நடைபெற்ற இந்தியக் குடிமைப்பணி அதிகாரிகளுக்கான பயிற்சி முகாம் நிகழ்ச்சியில் கலந்து கொண்டு பேசிய அவர், "குறைந்தபட்ச அரசு, அதிகபட்ச நிர்வாகம்" என்ற தாரக மந்திரத்தின் அடிப்படையில் பிரதமர் நரேந்திர மோடி செயல்படுவதாகவும், தொழில்நுட்பம் தொடர்ந்து நிர்வாகத்தில் அதிகளவு பயன்படுத்தப்படுவதாகவும் கூறினார்.
அதிகாரிகள் மேலும் தன்னம்பிக்கையுடன் செயல்படும் வகையில் கர்மயோகி இயக்கம் தொடங்கப்பட்டதாக அவர் தெரிவித்தார். குறைதீர்ப்பு நடவடிக்கைகளும் பொறுப்புணர்வு மற்றும் வெளிப்படைத் தன்மையுடன் மேற்கொள்ளப்படுவதாக அவர் குறிப்பிட்டார். அனைத்து 75 மத்திய அமைச்சகங்கள் மற்றும் துறைகளில் மின் அலுவலக  7 வது பதிப்பு நடைமுறைப் படுத்தப்பட்டுள்ளதாகவும் இது டிஜிட்டல் மாற்றத்தில் மற்றொரு முன்னேற்றம் என்றும் அவர் கூறினார். மத்திய செயலகத்தில் உள்ள கோப்புகளில் 89.6 சதவீதக் கோப்புகள் மின் கோப்புகளாக மாற்றப்பட்டுள்ளதாகவும், இது குறிப்பிடத்தக்க சாதனை என்றும் அவர் தெரிவித்தார்.
லால் பகதூர் சாஸ்திரி தேசிய நிர்வாக அகாடமி தேசத்தின் நிர்வாகத்தில் முக்கியப் பங்காற்றுவதாக அவர் தெரிவித்தார். 2047ம் ஆண்டில் நாடு சுதந்திரத்தின் 100 வது ஆண்டை கொண்டாடும் போது இங்கு பயிற்சி பெற்ற குடிமைப் பணி அதிகாரிகள் மூத்த அதிகாரிகளாக முக்கியப் பொறுப்பில் இருப்பார்கள் என்று அவர் குறிப்பிட்டார்.
அடுத்த 25 ஆண்டுகளில் சவால்களை எதிர்கொள்ள தொழில்நுட்பத்துடன் மனித தலையீட்டை சமநிலையில் பயன்படுத்த வேண்டியது முக்கியமானது என்றும், இதன் மூலம் நல்ல பலன்களைப் பெற முடியும் என்றும் திரு. ஜிதேந்திர சிங் தெரிவித்தார்.
விண்வெளித்துறை
மைக்ரோசாட்-ஆர் மற்றும் கலாம்சாட்-வி2 ஆகியவற்றை பி.எஸ்.எல்.வி.-சி.44 ஏவுகலம் வெற்றிகரமாக விண்ணில் செலுத்தியது
மைக்ரோசாட்-ஆர் மற்றும் கலாம்சாட்-வி2 ஆகிய செயற்கைக்கோள்களை இந்தியாவின் துருவ செயற்கைக்கோள் செலுத்தும் வாகனம், பி.எஸ்.எல்.வி.-சி.44 வெற்றிகரமாக விண்ணில் அவற்றுக்குரிய பாதைகளில் செலுத்தியது. பி.எஸ்.எல்.வி.-சி.44 2019 ஜனவரி 24 அன்று இந்திய நேரப்படி மணி 23.37-க்கு ஸ்ரீஹரிகோட்டாவில் உள்ள சதீஷ்தவான் விண்வெளி மையத்தின் முதலாவது செலுத்துதளத்திலிருந்து விண்ணில் செலுத்தப்பட்டது. இது பி.எஸ்.எல்.வி.-சி.44-ன் 46-வது செலுத்துகை ஆகும்.
இது புறப்பட்ட 13 நிமிடம் 26 நொடிகளில் மைக்ரோசாட்-ஆர் என்ற செயற்கைக்கோள் தனக்கு நியமிக்கப்பட்ட 274 கிலோ மீட்டர் உயர சுற்றுப்பாதையில் விடப்பட்டது. இதனையடுத்து இந்த செயற்கைக்கோளின் 22 சூரிய ஒளியின் தகடுகள் தானியங்கியாக விரிந்து அமைக்கப்பட்டன. பின்னர் இந்த செயற்கைக்கோளை பெங்களூரில் உள்ள இஸ்ரோவின் கண்காணிப்பு மற்றும் கட்டளை கட்டமைப்பு தன் பொறுப்பில் எடுத்துக் கொண்டது.
இதனையடுத்து இந்த செலுத்து வாகனத்தின் 4-வது கட்டம் 453 கிலோ மீட்டர் உயரத்திலான மற்றொரு சுற்றுப்பாதைக்கு இரண்டு முறை உந்தப்பட்டு எடுத்துச் செல்லப்பட்டது. அந்தப் பாதையில் சில சோதனைகளை அது நடத்தும். இந்த ஏவு வாகனம் புறப்பட்ட 1 மணி நேரம் 40 நிமிடங்களுக்கு பிறகு, கலாம்சாட்-வி2 என்ற மாணவர்களால் உருவாக்கப்பட்ட செயற்கைக்கோளை அதற்குரிய சுற்றுப்பாதையில் விட்டது.
இந்த முறை இரண்டு கூடுதல் உந்து சக்தி மோட்டார்களை மட்டுமே கொண்டதாக இந்த பி.எஸ்.எல்.வி-டிஎல் என்கிற செலுத்து வாகனம் பயன்படுத்தப்பட்டது.
வாகனம் செலுத்தப்பட்ட பின்பு செய்தியாளர்களிடம் பேசிய இஸ்ரோ தலைவர் டாக்டர் கே.சிவன், பி.எஸ்.எல்.வி.-சி.44-ன் இந்த ஏவுதல் தனித்தன்மை வாய்ந்தது என்று கூறினார். வழக்கமாக ஏவு வாகனத்தின் அனைத்துக் கட்டங்களும் செயற்கைக்கோள் அதன் சுற்றுப்பாதையில் நிலைநிறுத்தப்பட்ட பிறகு முழுவதுமாக விடுவிக்கப்பட்டு விடும். ஆனால் இந்த முறை ஏவுவாகனத்தின் கடைசி கட்டமான 4-வது கட்டம் மாணவர்கள் தயாரித்த எடை குறைவான செயற்கைக்கோளை ஏந்திய வண்ணம் அதன் சுற்று வட்டப் பாதையில் சுற்றி வரும்படி வடிவமைக்கப்பட்டுள்ளது என்றார்..
கலாம்சாட்-வி2 செயற்கைக்கோளை மிகச் சிறப்பாக தயாரித்த மாணவர் குழுவுக்கு அவர் பாராட்டுத் தெரிவித்தார். இந்தியாவில் உள்ள மாணவர்கள் அனைவருக்கும் சேவை வழங்க இஸ்ரோ தயாராக உள்ளது என்றார் அவர். அவர்கள் தாங்கள் தயாரித்த செயற்கைக்கோளை இங்கே கொண்டு வந்தால் அவற்றை விண்ணில் ஏவ தயாராக இருப்பதாக அவர் கூறினார்.
இந்தியாவின் எதிர்காலத்தை உருவாக்குவதில் இளம் விஞ்ஞானிகள் முனைப்புடன் ஈடுபட வேண்டும் என்று அவர் கேட்டுக் கொண்டார்.
(Visitor Counter : 412
பிரதமர் அலுவலகம்
ஐயா வைகுண்ட சுவாமிகளின் பிறந்தநாளில் அவருக்கு பிரதமர் மரியாதை செலுத்தினார்
ஐயா வைகுண்ட சுவாமிகளின் பிறந்தநாளை முன்னிட்டு பிரதமர் திரு நரேந்திர மோடி இன்று அவருக்கு அஞ்சலி செலுத்தினார்.
பிரதமர் ட்வீட் செய்ததாவது:
"ஸ்ரீ ஐயா வைகுண்ட ஸ்வாமிகளின் பிறந்தநாளில் அவருக்கு வணக்கங்கள். பிறருக்கு சேவை செய்வதற்கும் அனைவரையும் உள்ளடக்கிய மற்றும் நீதி நிறைந்த சமுதாயத்தை வளர்ப்பதற்கும் அவர் தன்னை அர்ப்பணித்தார். அவர் தாழ்த்தப்பட்டோரையும் மேம்படுத்துவதற்குப் பல முயற்சிகளை மேற்கொண்டார். அவரது எண்ணங்கள் தலைமுறை தலைமுறையாக மக்களை ஊக்குவிக்கும்."
சுற்றுச்சூழல் மற்றும் வனத்துறை அமைச்சகம்
மனித ஆரோக்கியம் மற்றும் சுற்றுச்சூழல் மீதான பாதகமான தாக்கத்தைக் குறைக்க இரசாயனங்கள் மற்றும் கழிவுகளின் சிறந்த மேலாண்மை குறித்த உறுதிப்பாட்டை திரு பூபேந்தர் யாதவ் மீண்டும் உறுதிப்படுத்தினார்
மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ், செப்டம்பர் 04, 2023 அன்று இரசாயனங்கள் மற்றும் நிலைத்தன்மை - மாசு இல்லாத புவியை நோக்கிய மாற்றம் குறித்த 2-வது பெர்லின் அமைப்பின் கீழ் கூட்டப்பட்ட காணாலிக் காட்சி வாயிலான 'மனித ஆரோக்கியம் மற்றும் சுற்றுச்சூழல் குறித்த உயர் மட்ட கலந்துரையாடலில்' பங்கேற்றார்.
இது தொடர்பாக ஒரு பொதுவான புரிந்துணர்வை ஏற்படுத்துவதற்கும், இரசாயனங்கள் மற்றும் கழிவுகளின் சிறந்த மேலாண்மை தொடர்பாக சர்வதேச விவகாரங்கள் மற்றும் முன்னுரிமைகள் குறித்து உயர்மட்ட அரசியல் வழிகாட்டலுக்காக இந்தக் கூட்டம் நடைபெற்றது.
இந்நிகழ்ச்சியில் பேசிய திரு யாதவ், இரசாயன உற்பத்தித் துறையின் முக்கியத்துவத்தையும், குறிப்பாக இந்தியாவில், பல நாடுகள் எதிர்கொள்ளும் திறன் குறைபாடுகள் காரணமாக அவற்றின் பாதகமான விளைவுகளின் சாத்தியமான விளைவுகளையும் எடுத்துரைத்தார். பலதரப்பு சுற்றுச்சூழல் ஒப்பந்தங்களின் நோக்கங்களை நிறைவேற்றுவதற்கு அளிக்கப்பட்ட பங்களிப்புகளை அவர் எடுத்துரைத்தார்.
பிரதமர் திரு. நரேந்திர மோடியின் தலைமையின் கீழ், 'மனித ஆரோக்கியம் மற்றும் சுற்றுச்சூழலைப் பாதுகாப்பதை' மையமாகக் கொண்டு நிலையான மற்றும் சீரான வளர்ச்சியை அடைவதற்கான நடவடிக்கைகள் எடுக்கப்பட்டுள்ளன என்று திரு யாதவ் குறிப்பிட்டார்.
இரசாயனத் துறையின் வளர்ந்து வரும் தேவைகளை நிவர்த்தி செய்வதற்கும், ஒழுங்குமுறை சவால்களைத் தீர்ப்பதற்கும், கண்டுபிடிப்புகளை நிவர்த்தி செய்வதற்கும் வணிகப் பயன்பாட்டிற்கு கொண்டு வருவதற்கு முன்பு, இரசாயனங்களின் பதிவு, அங்கீகாரம், ஆபத்து வகைப்பாடு மற்றும் இரசாயனங்களை வெளியிடுதல் ஆகியவற்றிற்கான ஒரு அமைப்பை ஏற்படுத்த செயல்முறை நடந்து வருவதாகவும் மத்திய அமைச்சர் எடுத்துரைத்தார்.
உள்துறை அமைச்சகம்
மாநில பேரிடர் நிவாரண நிதிக்கான மத்திய பங்களிப்பின் 2-வது தவணையை விடுவிக்க மத்திய உள்துறை மற்றும் கூட்டுறவுத் துறை அமைச்சர் திரு.அமித் ஷா ஒப்புதல் அளித்துள்ளார்
மாநில பேரிடர் நிவாரண நிதியத்தின் கீழ், நிதியுதவி வழங்குவதற்கான அம்சங்கள் மற்றும் விதிமுறைகளில் திருத்தம் செய்து மத்திய அரசு 25.09.2021 அன்று உத்தரவிட்டுள்ளது. கொவிட்-19 பாதிப்பால் உயிரிழந்தவர்களின் வாரிசுகளுக்கு உதவித் தொகை வழங்க இந்த திருத்தத்தில் வகை செய்யப்பட்டுள்ளது. உச்சநீதிமன்றம் 30.06.2021 அன்று பிறப்பித்த உத்தரவை செயல்படுத்தும் விதமாக தேசிய பேரிடர் மேலாண்மை ஆணையம் வெளியிட்டுள்ள வழிகாட்டு நெறிமுறைகளை நடைமுறைப்படுத்த, மாநில பேரிடர் நிவாரண நிதியத்திற்கான நெறிமுறைகளை வகுக்க இந்தத் திருத்தம் வகை செய்துள்ளது.
மாநில பேரிடர் நிவாரண நிதியத்திற்கான மத்திய பங்களிப்பின் 2-வது தவணையாக, 23 மாநிலங்களுக்கு 7,274.40 கோடி ரூபாயை முன்கூட்டியே விடுவிக்க மத்திய உள்துறை அமைச்சர் திரு. அமித் ஷா ஒப்புதல் அளித்துள்ளார்.
இந்த நிதியையும் சேர்த்து மாநிலங்களின் பங்களிப்பு உட்பட 2021-22 ஆம் நிதியாண்டில் மாநில அரசுகளிடம் ரூ.23,186.40 கோடி மாநில பேரிடர் நிதியாக உள்ளது என்றும் தெரிவிக்கப்பட்டுள்ளது. இதன் மூலம் கொவிட்-19 பாதிப்பு மற்றும் அறிவிக்கப்பட்ட சீற்றங்களால் உயிரிழந்தவர்களின் குடும்பங்களுக்கு உதவித் தொகை வழங்குவதற்கான செலவை மாநில பேரிடர் நிவாரண நிதியங்கள் ஈடுகட்ட முடியும் என்று தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759909
•••••
((
சுரங்கங்கள் அமைச்சகம்
மார்ச் 2011-ல் தாதுக்கள் உற்பத்தி 
சுரங்கம் மற்றும் குவாரி துறையில் தாது உற்பத்திக்கான 2021 மார்ச் மாதத்திற்கான குறியீடு , 2020 மார்ச் மாதத்துடன் ஒப்பிடும்போது 6.1 சதவீதம் அதிகமாக உள்ளது. 2020-21 ஏப்ரல்-மார்ச் காலகட்டத்தில் ஒட்டுமொத்த வளர்ச்சி முந்தைய வருடத்துடன் ஒப்பிடும்போது  7.8 சதவீதமாக இருந்தது.
2021 மார்ச் மாதத்தில் முக்கிய தாதுக்களின் உற்பத்தி அளவு வருமாறு: நிலக்கரி 960 லட்சம் டன்கள், பழுப்பு நிலக்கரி 52 லட்சம் டன்கள், இயற்கை எரிவாயு  2612 மில்லியன் கியூபிக் மீட்டர், பெட்ரோலியம்  26 லட்சம் டன்கள், பாக்சைட் 2103 ஆயிரம் டன்கள், குரோமைட் 601 ஆயிரம் டன்கள், திட தாமிரம். 11 ஆயிரம் டன்கள் , தங்கம் 148 கிலோ, இரும்புத் தாது 227 லட்சம் டன்கள், திட லீட் 41 ஆயிரம் டன்கள், மாங்கனீஸ் தாது 331 ஆயிரம் டன்கள், திட துத்தநாகம். 164 ஆயிரம் டன்கள், சுண்ணாம்பு 391 லட்சம் டன்கள், பாஸ்போரைட் 124 ஆயிரம் டன்கள், மக்னிசைட் 12 ஆயிரம் டன்கள் and வைரம் 34 காரட்.
2020 மார்ச் உடன் ஒப்பிடும்போது 2021 மார்ச் மாதத்தில் நேர்மறை வளர்ச்சியை காட்டும் முக்கிய தாதுக்களின் உற்பத்தி வருமாறு:
மாங்கனீஸ் தாது , லீட் திடம் , பாஸ்போரைட் , செப்பு திடம் , குரோமைட் , சுண்ணாம்பு , மாக்னிசைட் , துத்தநாகம் திடம் , பாக்சைட் , பழுப்பு நிலக்கரி , இரும்புத்தாது , இயற்கை எரிவாயு  , மற்றும் நிலக்கரி .
எதிர்மறை வளர்ச்சியை காட்டும் இதர முக்கிய தொழில் உற்பத்தி விவரங்கள் பின்வருமாறு:
தங்கம் [ 2.6%], பெட்ரோலியம்  [ 3.1%] and வைரம் [ 98.9%]
===
(Visitor Counter : 119
இந்திய போட்டிகள் ஆணையம்
பல்வேறு நிறுவனங்களையும், நிறுவன பங்குகளையும் பிஜிபி கிளாஸ் தனியார் நிறுவனம் வாங்குவதற்கு சிசிஐ ஒப்புதல்
பிரமல் கிளாஸ் தனியார் நிறுவனத்தின் உற்பத்தி, கண்ணாடிகளை அனுப்புவதின் விநியோகம் மற்றும் கண்ணாடிகளை அழகுபடுத்துதல்; பிஜிபிஎல் நிறுவனத்தின் உற்பத்தி, கண்ணாடிகளை அனுப்புவதின் விநியோகம் மற்றும் கண்ணாடிகளை அழகுபடுத்துதல் உள்ளிட்ட வர்த்தகத்தின் பங்குகள்; விவிட் கிளாஸ் டிரேடிங் நிறுவனத்தின் குறிப்பிட்ட பங்குகள்; அன்சாபேக் தனியார் நிறுவனத்தின் குறிப்பிட்ட வர்த்தக பிரிவுகள் ஆகியவற்றை பிஜிபி கிளாஸ் தனியார் நிறுவனம் வாங்குவதற்கு இந்திய போட்டியியல் ஆணையகம்  இன்று ஒப்புதல் அளித்துள்ளது.
இந்திய போட்டியியல் சட்டம், 2002, 31-வது பிரிவின் கீழ் இந்த அனுமதி வழங்கப்பட்டுள்ளது. இது தொடர்பான விரிவான ஆணையை சிசிஐ வெளியிட உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700104
(
பாதுகாப்பு அமைச்சகம்
கப்பல் எதிர்ப்பு ஏவுகணை ஏற்றுமதிக்கான ஒப்பந்தத்தில் பிலிப்பைன்ஸுடன் பிரம்மோஸ் கையெழுத்து
கடற்கரையில் இருந்து கப்பல்களை தாக்கக்கூடிய ஏவுகணை அமைப்பை வழங்குவதற்காக பிலிப்பைன்ஸ் குடியரசின் தேசிய பாதுகாப்புத் துறையுடன் பிரம்மோஸ் ஏரோஸ்பேஸ் பிரைவேட் லிமிடெட் ஜனவரி 28, 2022 அன்று ஒப்பந்தத்தில் கையெழுத்திட்டது.
பிரம்மோஸ் ஏரோஸ்பேஸ் பிரைவேட் லிமிடெட் என்பது பாதுகாப்பு ஆராய்ச்சி மற்றும் மேம்பாட்டு அமைப்பின் கூட்டு நிறுவனமாகும்.
பொறுப்பான பாதுகாப்பு ஏற்றுமதிகளை ஊக்குவிக்கும் இந்திய அரசின் கொள்கைக்கு இந்த ஒப்பந்தம் ஒரு முக்கியமான படியாகும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793209
பிரதமர் அலுவலகம்
2023-க்கான தேசிய குறு சிறு மற்றும் நடுத்தரத் தொழில் நிறுவனங்களின் விருதுகளுக்கான பரிந்துரைகளை வரவேற்றுள்ளார் பிரதமர்
2023 ஆம் ஆண்டுக்கான தேசிய குறு சிறு மற்றும் நடுத்தரத் தொழில் நிறுவனங்களின் விருதுகளுக்கான பரிந்துரைகளை பிரதமர் திரு நரேந்திர மோடி வரவேற்றுள்ளார்.
தேசிய குறு சிறு மற்றும் நடுத்தரத் தொழில் நிறுவனங்கள் அமைச்சகத்தின் ட்விட்டருக்குப் பதிலளித்துள்ள பிரதமர்,
"வணக்கம். தேசிய குறு சிறு மற்றும் நடுத்தரத் தொழில்
நிறுவனங்கள்  துறையில் செல்வத்தை உருவாக்குவதோடு நமது வளர்ச்சிப் பாதைக்கு மதிப்பு சேர்த்து ஊக்கமளிக்கும் நிறுவனங்களின் முயற்சிகளை பரிந்துரைக்கவும்." என்று கேட்டுக் கொண்டுள்ளார்.
சிறப்பு சேவைகள் மற்றும் கட்டுரைகள்
ரூ. 3 .37 கோடி மதிப்புள்ள வெளிநாட்டு ரூபாய் நோட்டுகளை சென்னை விமானநிலைய சுங்கத்துறையினர் பறிமுதல் செய்தனர்
சிங்கப்பூர் ஏர்லைன்ஸ் விமானம் மூலம் 25.05.2023 அன்று சிங்கப்பூர் செல்லவிருந்த ஆண் பயணி ஒருவரை இடைமறித்து விசாரித்தபோது அவர் ஆடைகளுக்குள் ஒவ்வொன்றும் 100 அமெரிக்க டாலர்கள் மதிப்புள்ள 52 நோட்டுகளை மறைத்து வைத்திருந்தது கண்டுபிடிக்கப்பட்டது.
மேலும் அவரது பைகளை சோதித்தபோது ஒவ்வொன்றும் 100 அமெரிக்க டாலர்கள் மதிப்புள்ள 2783 பணநோட்டுகளும், ஒவ்வொன்றும் 500 சவுதி அரேபியன் ரியால் மதிப்புள்ள 1000 பணநோட்டுகளும் 19 சிறுசிறு பைகளில் மறைத்து வைத்திருந்தது கண்டுபிடிக்கப்பட்டு சுங்கத்துறையினரால் பறிமுதல் செய்யப்பட்டன.
இவற்றின் அந்நியச்செலாவணி மதிப்பு ரூ. 3.37 கோடியாகும் என சுங்கத்துறையினர் தெரிவித்தனர்.
ரெயில்வே அமைச்சகம்
ரயில்களை கண்காணிப்பதற்காக இந்திய ரயில்வே புதிய தொழில் நுட்பங்களை பயன்படுத்துகிறது
இந்திய விண்வெளி ஆராய்ச்சி நிறுவனத்துடன் இணைந்து உருவாக்கப்பட்டுள்ள நிகழ்நேர தகவல் அமைப்பு, ரயில் நிலையங்களில் ரயில்களின் வருகை, புறப்பாடு மற்றும் வழித்தடம் உள்ளிட்ட ரயில்கள் இயக்கப்படும் நேரத்தை தானாக பெறுவதற்காக ரயில் இஞ்சின்களில் பொருத்தப்பட்டு வருகிறது. கட்டுப்பாட்டு அலுவலக விண்ணப்பத்தின், கட்டுப்பாட்டு விளக்கப்படத்தில் ரயில்களின் இயக்கம் தானாகவே பெறப்படும்.
நிகழ்நேர தகவல் அமைப்பானது, 30 விநாடிகள் காலஇடைவெளியில், புதிய தகவல்களை வழங்குகிறது. நிகழ்நேர தகவல் அமைப்பு பொருத்தப்பட்ட இஞ்சின்கள், ரயில்களின் இருப்பிடம், இயக்கப்படும் வேகம் உள்ளிட்டவற்றை எவ்வித தலையீடுமின்றி கண்காணிக்க முடியும்.
21 மின்சார ரயில்களின் 2,700 இஞ்சின்களில் இந்த நிகழ்நேர தகவல் அமைப்பு பொருத்தப்பட்டு வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861729
சுற்றுச்சூழல் மற்றும் வனத்துறை அமைச்சகம்
2016-ம் ஆண்டுக்குப் பிந்தைய 7 ஆண்டுகளில் இந்த ஆண்டில் ஜனவரி முதல் ஏப்ரல் வரையிலான 4 மாத காலத்தில் தில்லியில் அதிக அளவில் காற்றின் தரக் குறியீடு நல்ல நிலையில் இருந்தது
மத்திய மாசுக் கட்டுப்பாட்டு வாரியத்தின் காற்றுத் தரக் குறியீட்டுத் தரவுகளின்படி, 2023 ஆம் ஆண்டில் ஜனவரி முதல் ஏப்ரல் வரையிலான காலகட்டத்தில் தில்லியில் காற்றின் தரம் “சிறந்தது” முதல் “மிதமான'து என்ற அளவில் அதிக நாட்கள் இருந்துள்ளது. 2016 முதல் கடந்த 7 ஆண்டுகளில் கோவிட் கால ஊரடங்கு காலத்தைத் தவிர பிற காலங்களை ஒப்பிட்டுப் பார்க்கும்போது இந்த நான்கு மாத காலப்பகுதியில் தான் அதிக நாட்கள் நல்ல நிலையில் காற்றின் தரக் குறியீடு இருந்துள்ளது.
ஜனவரி முதல் ஏப்ரல் வரையிலான காலகட்டத்தில் 2016-ம் ஆண்டில் 8 நாட்களும், 2017-ம் ஆண்டில் 29 நாட்களும் 2018-ம் ஆண்டில் 32 நாட்களும் 2019-ம் ஆண்டில் 44 நாட்களும், 2020-ம் ஆண்டில் 68 நாட்களும், 2021-ம் ஆண்டில் 31 நாட்களும், 2022-ம் ஆண்டில் 27 நாட்களும் காற்றின் தரம் “சிறப்பு” அல்லது “மிதமானது” என்ற நிலையில் இருந்துள்ளது. இதில் 2020-ம் ஆண்டில் ஏப்ரல் மாதத்தில் கோவிட் காரணமாக ஊரடங்கு அமல்படுத்தப்பட்டு இருந்தது. தற்போது, நடப்பு 2023-ம் ஆண்டில் ஜனவரி முதல் ஏப்ரல் வரையிலான காலகட்டத்தில் 52 நாட்கள் காற்றின் தரக் குறியீடு நல்ல நிலையில் அல்லது மிதமான நிலையில் இருந்துள்ளது.
கோவிட் பாதிப்புக் காலத்தைத் தவிர கடந்த 7 ஆண்டுகளை ஒப்பிடுகையில், 2023-ம் ஆண்டில் இதுவரை தில்லியில் மிகக் குறைந்த நாட்களே ‘மோசமானது முதல் மிக மோசமானது’ என்ற தரக் குறியீடு பதிவாகியுள்ளது.
தொடர்ச்சியான கள செயல்பாடுகள் மற்றும் குறுகிய, நடுத்தர, நீண்ட காலத்திற்கான இலக்குகள் ஆகியவை காற்றின் காற்றின் தரத்தில் படிப்படியாக குறிப்பிடத்தக்க முன்னேற்றத்தை ஏற்படுத்தும் என எதிர்பார்க்கப்படுகிறது.
அறிவியல் மற்றும் தொழில்நுட்பத்துறை
கோவிட்-19 நோயாளிகளுக்கு அறிவியல் மற்றும் தொழில் ஆராய்ச்சி மையத்தின் மத்திய உணவு தொழில்நுட்ப ஆராய்ச்சி நிறுவனம் தயாரிக்கும் புரதச்சத்து நிறைந்த பிஸ்கட்
மைசூரை தளமாகக் கொண்ட அறிவியல் மற்றும் தொழில் ஆராய்ச்சி மையத்தின் மத்திய உணவு தொழில்நுட்ப ஆராய்ச்சி நிறுவனம் புதுதில்லியின் அகில இந்திய மருத்துவ அறிவியல் நிறுவனத்தில்  சிகிச்சை பெற்று வரும் கொவிட்-19 நோயாளிகளுக்கு புரதச்சத்து நிறைந்த பிஸ்கட்டுகளை வழங்கியுள்ளது.
மத்திய உணவு தொழில்நுட்ப ஆராய்ச்சி நிறுவனம் 500 கிலோ உயர் புரத பிஸ்கட் மற்றும் 500 கிலோ உயர் புரத ரஸ்குகளை அகில இந்திய மருத்துவ அறிவியல் நிறுவனத்தின் உணவு மற்றும் ஊட்டச்சத்து துறை மூலமாக நோயாளிகளுக்கு வழங்கியது. நிறுவன அதிகாரிகளின் வேண்டுகோளுக்கிணங்க பிஸ்கட்கள் வழங்கப்பட்டன.
வழக்கமான பிஸ்கட்டில் 8-9% புரதம் உள்ள நிலையில், இந்த பிஸ்கட்டில் 14% புரதச்சத்து உள்ளது. "செறிவூட்டப்பட்ட பிஸ்கட் நோயாளிகளை மீட்க தேவையான புரதத்தை வழங்கும்" என மத்திய உணவு தொழில்நுட்ப ஆராய்ச்சி நிறுவனத்தின் இயக்குனர் டாக்டர் கே.எஸ்.எம்.எஸ் ராகவராவ் தெரிவித்தார்.
(Visitor Counter : 112
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 92.17 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 18,333 பேருக்கு புதிதாக தொற்று ஏற்பட்டுள்ளது.
நாட்டில் கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவிதத்துக்கும் கீழ் உள்ளது. தற்போது 0.73 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
நாட்டில் கொவிட் சிகிச்சை பெறுபவர்களின் எண்ணிக்கை 2,46,687; கடந்த 203 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.94 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 24,770 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,31,75,656
வாராந்திர பாதிப்பு விகிதம்  கடந்த 103 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 37 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 57.68 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1761279
சிறுபான்மையினர் நலன் அமைச்சகம்
ஹஜ் 2022 குறித்த அறிவிப்பை மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி வெளியிட்டார்
இன்று  முதல் ஹஜ் 2022-க்கான ஆன்லைன் விண்ணப்ப செயல்முறை தொடங்குகிறது என்று மத்திய சிறுபான்மையினர் நலன் அமைச்சர் திரு முக்தார் அப்பாஸ் நக்வி அறிவித்தார். 2022 ஜனவரி 31 வரை இது நடைபெறும்.
மும்பையிலுள்ள ஹஜ் இல்லத்தில் நடைபெற்ற நிகழ்ச்சியில் பேசிய அவர், குறிப்பிடத்தகுந்த சீர்திருத்தங்கள் மற்றும் மேம்படுத்தப்பட்ட வசதிகளுடன் ஹஜ் 2022 நடைபெறுவதாக கூறினார்.
இரண்டு டோஸ் கொவிட் தடுப்பூசிகள் மற்றும் ஹஜ் 2022-ன் போது பின்பற்றப்பட வேண்டிய கொரோனா விதிமுறைகளை கருத்தில் கொண்டு இந்திய, சவுதி அரசுகளால் வகுக்கப்படும் வழிகாட்டுதல்களின் அடிப்படையில் ஹஜ் பயணிகள் தேர்வு நடைபெறும் என்றார்.
உள்ளூர் தயாரிப்புகளுக்கு ஊக்கமளிக்கும் வகையில், உள்நாட்டிலேயே தயாரிக்கப்பட்ட பொருட்கள் ஹஜ் பயணிகளுக்கு இந்தியாவில் இருந்து அவர்கள் கிளம்பும் இடங்களில் வழங்கப்படும் என்று அமைச்சர் கூறினார். அனைத்து ஹஜ் பயணிகளுக்கும் டிஜிட்டல் சுகாதார அட்டை மற்றும் இ-மசிஹா வழங்கப்படும் என்றும் அவர் தெரிவித்தார்.
மேலும் பேசிய அவர், ஒட்டுமொத்த செயல்முறையும் எளிமை மற்றும் வெளிப்படைத்தன்மை மிக்கதாக ஆக்கப்பட்டுள்ளது என்றார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1768481
நிதி அமைச்சகம்
ஜூன், 2020-க்கான ஜிஎஸ்டி வரி வருவாய் வசூல் ஜூன் மாதத்தில் வசூலான மொத்த ஜிஎஸ்டி வருவாய் ரூ. 90,917 கோடி
2020, ஜூன் மாதத்தில் வசூலான மொத்த சரக்கு மற்றும் சேவை வரி வருவாய் ரூ. 90,917 கோடி. இதில் மத்தியப் பொருள்கள் மற்றும் சேவை வரி  வசூல் ரூ. 18,980 கோடி, மாநில பொருள்கள் மற்றும் சேவை வரி வசூல்  ரூ. 23,970 கோடி, ஒருங்கிணைந்த பொருள்கள் மற்றும் சேவை வரி வசூல்  ரூ. 40,302 கோடி  மற்றும் செஸ் வரி ரூ.7,665 கோடி  ஆகும்.
மத்திய பொருள்கள் மற்றும் சேவை வரிக்கு  ரூ.13,325 கோடியும் மாநில பொருள்கள் மற்றும் சேவை வரிக்கு  ரூ. 11,117 கோடியும் ஒருங்கிணைந்த பொருள்கள் மற்றும் சேவை வரியிலிருந்து  அரசு வழக்கமான தீர்வாக செலுத்தியுள்ளது. இந்தத் தீர்வுக்குப் பிறகு மத்திய அரசும், மாநில அரசுகளும் 2020 ஜூன் மாதத்தில் ஈட்டிய மொத்த CGST வருவாய் ரூ. 32,305 கோடி, SGST ரூ. 35,087 கோடி ஆகும்.
இந்த மாதத்திற்கான வருவாய், இதே மாதத்தில் கடந்த ஆண்டு வசூலான ஜிஎஸ்டி வருவாயில் 91 சகவிகிதமாகும். இந்த மாதத்தில் இறக்குமதியான பொருள்கள் மூலம் கிடைத்த வருவாய் 71 சதவிகிதமாகும். உள்நாட்டுப் பரிவர்த்தனையின் வருவாய் , கடந்த ஆண்டு இதே மாதத்தில் இவற்றின் மூலம் கிடைத்த வருவாயில் 97 சதவிகிதமாக இருந்தது. ஜூன் மாதத்தில், பிப்ரவரி மாத வருமானம், ஜிஎஸ்டி வருமானக் கணக்கைத் தாக்கல் செய்வதற்கு தளர்வான நேர அட்டவணையை அரசு அனுமதித்துள்ளதால் 2020 மே மாதத்தில், சில வருமானங்களுக்குக் கூடுதலாக மார்ச் மற்றும் ஏப்ரல் 2020க்கான வருமானக் கணக்கும் தாக்கல் செய்யப்பட்டுள்ளன. மே 2020க்கான சில வருமானக் கணக்குகள், ஜூன் மாத்தில் தாக்கல் செய்யப்படவில்லையெனில், ஜூலை 2020-இல் முதல் சில நாட்களில் தாக்கல் செய்யப்படும்.
கோவிட்-19 வைரஸ் தொற்றுப்பரவல் நடப்பு நிதியாண்டின் வருவாயில் தாக்கத்தை ஏற்படுத்தியுள்ளது. சர்வதேசப் பரவலால் முதலில் பொருளாதாரத்தில் தாக்கத்தை சந்திக்க நேர்ந்தது. இரண்டாவதாக வருமானக் கணக்குகளைத் தாக்கல் செய்வதிலும், வரி செலுத்துவதிலும் வைரஸ் தொற்றுப் பரவலால் அரசு அளித்த தளர்வுகள் காரணமாகவும் பாதிப்பை ஏற்படுத்தியது. எனினும், கடந்த மூன்று மாதங்களின் புள்ளிவிவரங்கள் ஜிஎஸ்டி வருவாய் மீட்டெடுக்கபட்டதை தெளிவுபடுத்துகின்றன. ஏப்ரல் மாதத்தில் ஜிஎஸ்டி வசூல் ரூ.32,294 கோடி. இது கடந்த ஆண்டு இதே மாதத்தில் வசூலான தொகையில் 28 சதவிகிதமாகும். மே மாதத்தில் ஜிஎஸ்டி வசூல் ரூ.62,009 கோடி. இது கடந்த ஆண்டு இதே மாதத்தில் வசூலான தொகையில் 62 சதவிகிதமாகும். ஆண்டின் முதல் காலாண்டில் ஜிஎஸ்டி வசூல் கடந்த ஆண்டு இதே காலகட்டத்தில் வசூலான தொகையில் 59 சதவிகிதமாகும். இருப்பினும் 2020 மே மாதத்திற்கான வருமானக் கணக்கைத் தாக்கல் செய்வதற்கு, வரி செலுத்துவோர் பெரும்பாலோருக்கு இன்னும் கால அவகாசம் உள்ளது.
நடப்பு ஆண்டில் மாதாந்திர மொத்த ஜிஎஸ்டி வருவாயின் நிலவரம் குறித்து விளக்கப்படம் தெளிவுபடுத்துகிறது. ஜூன் 2019 மற்றும் அதன் முழு ஆண்டுடன் ஒப்பிடும்போது ஜூன் 2020-இல் ஒவ்வொரு மாநிலத்திலும் ஜிஎஸ்டி வசூல் பற்றிய புள்ளி விவரங்கள் மாநில வாரியாக அட்டவணையில் தெரிவிக்கப்பட்டுள்ளது.
(